Document ID: /fineweb-2-swissfilter-quality_10-filterrobots/filtered/02038.jsonl.gz/734

Mo tge far sch’ils uffants s’interesseschan mo per la televisiun, il computer e facebook? E co èsi da reagir sch’els planschan ch’els hajan lungurus e ch’els na sappian betg tge far?
E tge sch’els na vulan betg ir giuadora e stattan l’entir di davos lur computer? Ston ins reagir cun dapli engaschament? U forsa cun damain? Gist quai cusseglia il cudesch “Leitfaden für faule Eltern” da Tom Hodgkinson. Il psicolog d’uffants Philipp Ramming raquinta dal cudesch en il proxim Forum.